Publication: Magyar Közlöny
Issue: MK-1998-81 (Year: 1998, Number: 81)
Era: 1990-2004
Section: a 146/1998. (IX. 9.) Korm. rendelethez
Paragraph Index: 76

1. számú melléklet 1. pontjára is tekintettel — az élelmiszeripari műveletekből, az élelmiszer-feldolgozás korszerű technológiai, biotechnológiai folyamatairól és eljárásairól, a feldolgozott élelmiszer előállítása során végbemenő fizikai, kémiai, biológiai, érzékszervi változásokról, a korszerű minőségellenőrzés lehetőségeiről, valamint az elméleti és alkalmazott közgazdaságtanból megszerzett alapvető ismereteik, elméleti tudásuk és gyakorlati készségük alapján képesek az élelmiszergyártással, a korszerű feldolgozási, tartósítási és csomagolási technikával, a biotechnológiai eljárásokkal, az élelmiszerminősítéssel, a táplálkozástudománnyal, valamint a környezetgazdálkodással összefüggő mérnöki, tervezési, szervezési, irányítási, vezetési, szaktanácsadási és kutatási feladatok megoldására, a gyártás- és gyártmányfejlesztésre, a biológiai erőforrások feltárására és fokozottabb felhasználására, a környezetet kímélő technológiák alkalmazására, az innovációs folyamatokban való aktív közreműködésre, továbbá felkészültek ismereteik gyakorlati alkalmazására a közép- és felsőszintű üzemi, vállalati vezetésben. Az élelmiszermérnök a biológiai, a kémiai, a fizikai és műszaki tudományokat alkalmazza a mezőgazdasági nyersanyagok értéknövelő feldolgozására, az élelmiszerek előállítására és tartósítására, olyan tápláló, biztonságos és vonzó élelmiszerek gazdaságos előállítására, melyek megfelelnek a korszerű táplálkozás elvárásainak, piacképesek és helytállnak a nemzetközi versenyben; feladatának elvégzéséhez széles körű általános tudással kell rendelkeznie az alaptudományokban és az alkalmazott műszaki, illetve ökonómiai ismeretekben.

Source: https://magyarkozlony.hu/hivatalos-lapok/83a415263c063aa70e023540d5fda3d07e18a7fa/dokumentumok/75a98b5ae125f712d5e3b3d719521cbf66bb3eeb/letoltes